CELEX: 32021R1791
Language: da
Date: 2021-10-11 00:00:00
Title: Rådets gennemførelsesforordning (EU) 2021/1791 af 11. oktober 2021 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

11.10.2021   
               
               
                  DA
               
               
                  Den Europæiske Unions Tidende
               
               
                  LI 359/1
               
            
         RÅDETS GENNEMFØRELSESFORORDNING (EU) 2021/1791
         af 11. oktober 2021
         om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 17. marts 2014 forordning (EU) nr. 269/2014.
                  
               
                     (2)
                  
                  
                     Den Europæiske Union anerkender ikke Den Russiske Føderations ulovlige annektering af Krim og Sevastopol.
                  
               
                     (3)
                  
                  
                     Siden den ulovlige annektering af Den Autonome Republik Krim og byen Sevastopol har Den Russiske Føderation gjort en vedvarende indsats for at underlægge de besatte områder sit styre. Den Russiske Føderation anvender navnlig sit retsvæsens beføjelser til at undertrykke modstanderne af sin ulovlige annektering af Krim og Sevastopol.
                  
               
                     (4)
                  
                  
                     Adskillige dommere, anklagere og sikkerhedsofficerer er ansvarlige for at håndhæve russisk ret på det ulovligt besatte Krim og i den ulovligt besatte by Sevastopol. Disse personer har truffet partiske afgørelser i mange politisk motiverede straffesager eller retsforfulgt proukrainske aktivister eller intensiveret undertrykkelseskampagnen over for modstandere af den ulovlige annektering.
                  
               
                     (5)
                  
                  
                     Rådet finder, at otte enkeltpersoner bør føjes til listen over personer, enheder og organer, der er omfattet af restriktive foranstaltninger, jf. bilag I til forordning (EU) nr. 269/2014, på grund af deres rolle i undermineringen af eller truslen mod Ukraines territoriale integritet, suverænitet og uafhængighed.
                  
               
                     (6)
                  
                  
                     Bilag I til forordning (EU) nr. 269/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            De personer, der er opført på listen i bilaget til denne forordning, føjes til listen i bilag I til forordning (EU) nr. 269/2014.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 11. oktober 2021.
            
               
                  På Rådets vegne
               
               J. PODGORŠEK
               
                  Formand
               
            
         
         
            (1)  EUT L 78 af 17.3.2014, s. 6.
      
      
         
            BILAG
            Følgende personer føjes til listen over fysiske og juridiske personer, enheder og organer i bilag I til forordning (EU) nr. 269/2014:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Køn: mand
                           Fødselsdato: 26.11.1964
                           Fødested: Rusland
                           Nationalitet: ukrainsk, russisk (Unionen anerkender ikke pas udstedt af Den Russiske Føderation på Krim)
                           Adresse: 117 Balaklavs'ka St, App 48, Simferopol, Krim, Ukraine
                        
                        
                           Dommer ved Kyevskyj Distriktsdomstol i Simferopol.
                           Han traf mange partiske afgørelser i de politisk motiverede sager mod modstandere af den ulovlige annektering af Krim og Sevastopol. Han har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Køn: mand
                           Fødselsdato: 15.2.1959
                           Fødested: Kirgisistan
                           Nationalitet: ukrainsk, russisk (Unionen anerkender ikke pas udstedt af Den Russiske Føderation på Krim)
                           Adresse: 82 Peremohy Ave, App. 343, Simferopol, Krim, Ukraine
                        
                        
                           Formand for Kyevskyj Distriktsdomstol i Simferopol.
                           Han traf mange partiske afgørelser i politisk motiverede sager mod modstandere af den ulovlige annektering af Krim og Sevastopol. Han har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Køn: mand
                           Fødselsdato: 6.5.1974
                           Fødested: Beryozovskaya, Danilovsky Distrikt, Volgograd Oblast, Rusland
                           Nationalitet: russisk
                           Adresse: den militære anklagemyndighed i Den Russiske Føderations Sydlige Militærdistrikt Pushkinskaya Ulitsa, 72А, Rostov, Rostov Oblast, Rusland, 344022
                           Tlf. (+7) 8863263-04-67 og (+7) 8863282-79-68
                        
                        
                           Anklager ved den militære anklagemyndighed i Den Russiske Føderations Sydlige Militærdistrikt i Rostov-na-Donu.
                           Han retsforfulgte de proukrainske aktivister, der blev undertrykt på grund af modstand mod Den Russiske Føderations annektering af Krimhalvøen. Han indgav anklager mod de ukrainske statsborgere, som var blevet tvangsoverført fra den besatte Krimhalvø, til en domstol i Den Russiske Føderation. Han støttede derved aktivt tiltag og gennemførte politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Køn: mand
                           Fødselsdato: 5.2.1981
                        
                        
                           Særlig sagsefterforsker i Første Efterforskningsafdeling, Direktoratet for Efterforskning af Særligt Vigtige Sager i Hovedefterforskningsafdelingen i Ruslands Efterforskningskomité for Republikken Krim og Byen Sevastopol.
                           Han har været involveret i politisk motiveret strafferetlig efterforskning mod lederne af krimtatarernes Mejlis, som er blevet retsforfulgt for deres aktive modstand mod den ulovlige annektering af Krimhalvøen. Han har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Køn: mand
                           Fødselsdato: 1.1.1970 ELLER 8.7.1963
                           Nationalitet: russisk
                           Adresse (arbejde): 295034, Simferopol, 13 I. Franko blvd., Krim, Ukraine
                        
                        
                           Chef for Den Føderale Sikkerhedstjeneste (FSB) på Krim og i Sevastopol og for det regionale antiterrorudvalg.
                           Han ledede FSB-styrker, som har intensiveret undertrykkelseskampagnen over for modstanderne af Den Russiske Føderations ulovlige besættelse af Krimhalvøen. Nogle af de proukrainske aktivister, der blev tilbageholdt af FSB-enhederne under hans befaling, blev tvangsoverført til Krasnodar og Rostov-na-Donu i Rusland. Han har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Køn: mand
                           Fødselsdato: 10.5.1964
                           Fødested: Kharkiv, Ukraine
                           Nationalitet: ukrainsk, russisk (Unionen anerkender ikke pas udstedt af Den Russiske Føderation på Krim)
                           Adresse: 35 Marshala Zhukova St, App. 53, Simferopol, Krim, Ukraine, eller Anhars'ka St, 8 Simferopol, Krim, Ukraine
                        
                        
                           Næstformand for Den Centrale Distriktsdomstol i Simferopol og tidligere dommer ved Kyevskyj Distriktsdomstol i Simferopol.
                           Han traf mange partiske afgørelser i politisk motiverede sager mod modstandere af den ulovlige annektering af Krim og Sevastopol. Han har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Køn: kvinde
                           Fødselsdato: 22.3.1974
                           Fødested: Romany, Poltava Oblast, Ukraine
                           Nationalitet: ukrainsk, russisk (Unionen anerkender ikke pas udstedt af Den Russiske Føderation på Krim)
                        
                        
                           Dommer ved Republikken Krims Højesteret.
                           Hun traf mange partiske afgørelser i politisk motiverede sager mod modstandere af den ulovlige annektering af Krim og Sevastopol. Hun har derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Køn: mand
                           Fødselsdato: 11.11.1977
                           Fødested: Voronezh, Rusland
                           Nationalitet: russisk
                           Pasnummer, nationalt ID-nummer eller andre numre på identitetsdokumenter: 03 01 118013
                        
                        
                           Chef for Hovedefterforskningsafdelingen i Ruslands Efterforskningskomité for Republikken Krim og Byen Sevastopol.
                           Han har ført tilsyn med komitéens aktiviteter i de politisk motiverede sager mod de proukrainske aktivister, som blev undertrykket for deres tiltag med henblik på at modsætte sig den ulovlige annektering og genoprette Ukraines territoriale integritet.
                           Han har ledet det arbejde, der udføres af de strafferetlige efterforskere, og derved støttede han aktivt tiltag og gennemførte politikker, der underminerer eller truer Ukraines territoriale integritet, suverænitet og uafhængighed.
                        
                        
                           11.10.2021«